עוצבת הפלדה

עוצבת הפלדה (אוגדה 162) היא אוגדה משוריינת רב-זירתית הכפופה לפיקוד הדרום של צה"ל.

מפקד האוגדה הנוכחי הוא תת-אלוף שגיב דהן.

מבנה
 חטיבות עוצבת הפלדהתג שם מספור הערותחטיבות סדירותcentre|frameless|40x40pxחטיבת גבעתי84חטיבת חיל רגליםמרכז|27pxחטיבת הנח"ל933 חטיבת חיל רגליםמרכז|27pxעוצבת עקבות הברזל401 חטיבת חיל שריוןמרכז|27pxעוצבת עמוד האש215 חטיבה ארטילריתחטיבות מילואיםמרכז|לא ממוסגר|37x37 פיקסליםעוצבת השרון5חטיבת חיל רגלים

האוגדה מונה כוחות נוספים, ביניהם:
 27px אגד לוגיסטי 6162ממוזער|333x333 פיקסלים|תרשים מבנה האוגדה לפי תקן נאט"ו לסימון כוחות
 27px גדוד התקשוב "אפיק"

היסטוריה
האוגדה הוקמה בשנת 1971 כמסגרת חירום של מפקדת גייסות השריון בפיקודו של אלוף אברהם (ברן) אדן. היא הורכבה מחטיבה 500, חטיבת שריון בפיקודו של אלוף-משנה אריה קרן על בסיס מתקן אימוני השריון בצאלים, חטיבה 460 (חטיבת בית-הספר לשריון) בפיקודו של אל"ם גבי עמיר, וחטיבה 7, חטיבת שריון סדירה שהוצבה בפיקוד הדרום אך לא השתייכה לעוצבת סיני (252). ערב מלחמת ששת הימים עלתה חטיבה 7 לרמת הגולן, והאוגדה תוגברה בחטיבה 217 בפיקודו של אל"ם נתן (נתק'ה) ניר מהאוגדה המטכ"לית אוגדה 146 בפיקודו של מוסה פלד.

מלחמת יום הכיפורים

במלחמת יום הכיפורים הועברו החטיבות הסדירות של האוגדה לאוגדות אחרות. חטיבה 7 הועברה לרמת הגולן והאוגדה קיבלה כוחות אחרים במקום אלה שנלקחו ממנה וכך הייתה למעשה לאוגדת מילואים.

כוחות האוגדה הגיעו לסיני בלילה שבין ה-7 ל-8 באוקטובר, עם שחר יום ב' ה-8 באוקטובר, פתחו במתקפת נגד על ראשי הגשר של הארמייה השנייה בגזרות המרכזית והצפונית של תעלת סואץ. המתקפה הייתה בבחינת כישלון חרוץ עבור צה"ל כאשר 72 טנקים נפגעו וחיילים מגדודו של אסף יגורי והוא עצמו, נלכדו על ידי כוחות מצרים ונלקחו לשבי. כישלון זה הוא שמנע מצה"ל לנקוט פעולות יזומות מאסיביות כנגד המצרים, כאשר למעשה עד ל-14 באוקטובר הוא עסק בעיקר בשיקום הכוח של שלוש האוגדות כהכנה לבלימת ההתקפה המצרית המתקרבת.

ב-14 באוקטובר פתחו כוחות מצרים במתקפה כוללת על כוחות צה"ל, אבל הללו שהיו מוכנים לקראתם השמידו כ-250 טנקים. לאוגדה 162 היה תפקיד חשוב במהלך זה מפני שזו הייתה האוגדה שבגזרתה המצרים תקפו בכוח הרב ביותר. במהלך מבצע אבירי לב, חצתה האוגדה את התעלה אל הגדה המערבית, שם ניהלה קרבות השמדה מול כוחות הנ"מ והכוחות החיצוניים של הארמייה השנייה והשלישית. יחד עם אוגדת שרון והכוח של קלמן מגן, כיתרו כוחות האוגדה את הארמייה השלישית לאחר שהמצרים הפרו את הפסקת האש של ה-22 באוקטובר. כוחות האוגדה גם ביצעו את ניסיון הכיבוש הכושל של העיר סואץ ב-24 באוקטובר.

לאחר המלחמה שכן בסיס הקבע של האוגדה בביר תמדה, והייתה אחראית לגזרה דרומית של הגבול המצרי, לצד עוצבת סיני שהופקדה על הגזרה הצפונית. לאחר הסכם השלום בין ישראל למצרים הועברה העוצבה במהלך השלב הראשון של מבצע רמון א', שנמשך מאפריל 1979 עד ינואר 1980, לבקעת הירדן והוכפפה לפיקוד המרכז, שלראשונה החזיק באוגדה סדירה. מפקדת האוגדה הוקמה במתחם הראשוני הזמני של היאחזות נח"ל גיתית בסמוך למעלה אפרים.

מלחמת לבנון הראשונה
במלחמת לבנון הראשונה נלחמה האוגדה בגזרה המרכזית תחת פיקודו של תת-אלוף מנחם עינן. ב-6 ביוני אחר הצהריים, נכנסה האוגדה, שהייתה עד אז עתודה פיקודית, בעקבות אוגדה 36 והתקדמה דרך גשר עקיה לכיוון גשר חבוש. במהלך ה-7 ביוני התקדמה האוגדה בציר ההר, עד גשרי הבסרי. בבוקר ה-8 ביוני נתקלו כוחות חטיבה 500 בכוח סורי קטן מחטיבה 85 באזור גשר הבסרי, והרגו אותו בקרב קצר. באותו יום הוטל על גדוד מחטיבה 500 לכבוש את ג'זין, אך הגדוד נסוג עקב מטח טילי סאגר, והמשימה הוטלה על כוח דני ורדי, בשלב זה הוטל על האוגדה להגיע לכביש ביירות דמשק, אך האוגדה נבלמה בקרב עין זחלתא.

ב-21 ביוני התקדמה האוגדה לעבר בחמדון ועאליי. האוגדה צלחה את נהר דאמור והחלה לטפס על השלוחה הצפונית המוליכה לבחמדון.

בשל העדר אישור מהדרג המדיני למתקפה, האוגדה התנהלה בזחילות תוך קרבות קשים מול אויב נחוש ובשטח טופוגרפי נחות. בנוסף עקב העדר אישור לפתח מאמצים מקבילים, התרכזה כל הארטילריה הסורית כנגד כוחות האוגדה. הלחימה התנהלה בחלקה הראשון כנגד מארבי נ"ט וטנקים סוריים מרחוק, לאחר מכן משעלתה האוגדה על הרכס, מרואייסאת נעמן ועד כביש ביירות דמשק התנהלו קרבות קשים, בעיקר במסולעת מעל מנצוריה ובשקיף מטלון.

ב-25 ביוני, בזכות התקדמות אוגדה 96 מביירות לכיוון מזרח, והתקדמות האוגדה שתוגברה בחטיבת גולני לכביש ביירות דמשק מדרום, החלו הסורים להימלט מזרחה, במטרה להימלט מכיתור על ידי כוחות צה"ל. כביש ביירות דמשק מביירות ועד רואייסאת צופר, היה בשליטת כוחות צה"ל.

מלחמת לבנון השנייה
במלחמת לבנון השנייה נלחמה האוגדה שהועברה לפיקוד צפון, בגזרה המזרחית בפיקודו של תת-אלוף גיא צור, האוגדה לחמה בקרב על הסלוקי.

מבצע צוק איתן
במהלך מבצע צוק איתן לחמה האוגדה, בפיקוד נדב פדן, בצפון רצועת עזה בעיירות בית חאנון, ג'באליה ובשכונת אל-עטטרה. האוגדה, אשר כללה את חטיבת הנח"ל, חטיבה 401 ובה"ד 1, פגעה במחבלים רבים, השמידה מנהרות לחימה ותשתיות אשר שימשו את ארגון החמאס. שבעה מלוחמי האוגדה נהרגו בקרבות.

 הכפפה לפיקוד הדרום 
ב-26 בינואר 2016 התקיים טקס מעבר האוגדה מפיקוד המרכז, לפיקוד הדרום, במסגרת ארגון האוגדות הסדירות בתוכנית הרב-שנתית "גדעון". יחד עם מעבר האוגדה לפיקוד הדרום, הוכפפה אליה חטיבת גבעתי (חטיבה 84) שהייתה תחת פיקוד ישיר של מפקדת פיקוד דרום לפני כן. חטיבת הבקעה והעמקים (417) שהייתה כפופה לאוגדה עברה לפיקוד המרכז.

 מלחמת חרבות ברזל 
במהלך מלחמת חרבות ברזל לחמה האוגדה, בפיקוד תא"ל יצחק (איציק) כהן, ברצועת עזה. אוגדה 162 הייתה האוגדה הראשונה שנכנסה לרצועה כחלק מהתמרון הקרקעי ברצועת עזה במלחמת חרבות ברזל ב-27 באוקטובר 2023, בשעה 18:00. האוגדה נכנסה לרצועה מגבולה הצפוני, בסמוך לחוף הים התיכון, ובחודשי הלחימה הראשונים הובילה את הקרב בג'באליה ובבית לאהיא, הכניעה מחבלים רבים ומוטטה את התשתיות הצבאיות של חטיבת צפון הרצועה של חמאס. תוך מספר ימים הגיעה האוגדה לפאתי העיר עזה ולמחנה הפליטים שאטי, והובילה את המתקפות כנגדו. האוגדה חדרה לעיר עזה מצפון ושיתפה פעולה עם כוחות אוגדה 36 שבאו מדרום, במטרה לכתר את העיר עזה ולהפעיל לחץ על מוקדי הכוח המרכזיים של חמאס בצפון הרצועה, והמפקדה הראשית שלו בבית החולים שיפא.

בסוף חודש נובמבר 2023, נחתמה עסקת שחרור חטופים, שבמסגרתה נכללה הפסקת אש וכוחות האוגדה נשארו בשטח ללא הפעלת אש. עם תום הפסקת האש פשטה האוגדה על העיירה ג'באליה ועל מחנה הפליטים שבה בפעם השנייה. האוגדה לחמה גם בעיר עזה, וניהלה מבצע בשכונות א-דרג' וא-תופאח. במשך כל מחצית השנה הראשונה של המלחמה, שלטה האוגדה צבאית בכל צפון רצועת עזה, הכוללת שתי נפות מרצועת עזה, ובהתאם לכך שתי חטיבות של ארגון חמאס.

בחודשים אלו עברו תחת האוגדה חטיבות רבות. מלבד חטיבת הנח"ל, חטיבת גבעתי, חטיבת השריון 401 וחטיבת האש 215, שגם בשגרה פועלות תחת האוגדה; פעלו תחת פיקוד האוגדה, בשלבים שונים של הלחימה, גם חטיבות הכשרה כחטיבה 460 וחטיבה 261, וחטיבות מילואים כחטיבה 551, חטיבה 5 וחטיבה 14.

לאחר יציאת אוגדה 99 ממסדרון נצרים בסוף ינואר 2024, תפסה אוגדה 162 גם את אחריות גזרה זו, כאשר תחתיה חטיבת הנח"ל תופסת את הגזרה באופן קבוע, וחטיבה 401 מובילה את המבצעים והפשיטות באזור. במהלך השהות בגזרה זו יצאה האוגדה למבצעים רבים סביב המסדרון, בהם מבצעים בשכונת זייתון, בשכונת סברה, ובמחנה הפליטים נוסייראת. המבצע המפורסם שבהם היה מבצע ניתוח מקומי בו כיתרה האוגדה את בית החולים שיפא, טיהרה את המרחב שמסביבו וסייעה לשייטת 13, לוחמי השב"כ ולוחמי יחידה 504 בפשיטה על בית החולים ובלחימה במחבלים שהתבצרו בתוכו מחדש, לאחר כיבושו בפעם הראשונה בידי צה"ל ועזיבתו.

בסוף חודש אפריל 2024 יצאה האוגדה ממסדרון נצרים והחזירה את הגזרה לאוגדה 99, על מנת להיערך לקרב רפיח. ב-6 במאי נכנסה האוגדה לנפת רפיח, כבשה את מעבר רפיח ונכנסה לתמרון עצים בכל מרחב רפיח. ב-21 באוגוסט הכריז שר הביטחון גלנט כי חטיבת רפיח הוכרעה על ידי אוגדה 162.

ב-6 באוקטובר 2024 אוגדה 162 התחילה מבצע נוסף בג'באליה, הקרב השלישי בעיירה זו, לאחר שעזבה את רפיח וציר פילדלפי, ומסרה את אחריות הגזרה לאוגדת עזה. הקרב הסתיים ב-19 בינואר 2025, עם חתימת הסכם בין ישראל לבין חמאס, ואז יצאה האוגדה מרצועת עזה, לראשונה מאז תחילת התמרון הקרקעי ולאחר 500 ימים של לחימה רציפה. במהלך 500 יום אלה נפלו באוגדה 265 לוחמים, בהם שני מפקדי חטיבות, יהונתן שטינברג ואחסאן דקסה.

נכון ל-10 באוקטובר 2025 נפלו 282 לוחמי האוגדה, כ-6,200 לוחמים נפצעו ומתוכם כ-5,300 השתקמו וחזרו ללחימה.

מפקדי האוגדה
שםתקופת כהונההערות אברהם אדן  1971 – 1973  מפקדה בתקופת מלחמת יום הכיפורים. לימים אלוף פיקוד הדרום דב תמרי  1974 – 1975  אמנון רשף  1975 – 1976  דן שומרון  20 באוגוסט 1976 – פברואר 1978  לימים הרמטכ"ל ה-13 חיים ארז  1978 – 1979  לימים ראש אג"א, ואלוף פיקוד הדרום. דן ורדי  1979 – 1981  מנחם עינן  1981 – 1982  מפקד האוגדה בזמן מלחמת לבנון הראשונה. לימים ראש אג"א אמנון ליפקין-שחק  1982 – 1983  לימים הרמטכ"ל ה-15 דורון רובין  1983 – 1985  לימים ראש מחלקת ההדרכה במטכ"ל דני יתום  1985 – 1986  לימים ראש המוסד זאב ליבנה  1986 – 1987  לימים נספח צה"ל בארצות הברית יצחקי חן  1987 – 1990 עוזי דיין  1990 – 1992 לימים סגן הרמטכ"ל שלמה ינאי  1992 – 1993  לימים ראש אגף התכנון עמוס מלכא  1993 – 1995  לימים ראש אמ"ן איל בן ראובן  1995 – 1997  לימים מפקד המכללות יצחק הראל  1998 – 1999  לימים ראש אגף התכנון אודי אדם  1999 – 2001  לימים מפקד פיקוד הצפון ומנכ"ל משרד הביטחון אודי שני  2001 – 2003  לימים ראש אגף התקשוב ומנכ"ל משרד הביטחון טל רוסו  2003 – 2005  לימים אלוף פיקוד הדרום גיא צור  2005 – 2007  מפקד האוגדה במלחמת לבנון השנייה, לימים מפקד זרוע היבשה עוזי מוסקוביץ'  2007 – 2010  לימים ראש אגף התקשוב אגאי יחזקאל  2010 – 2012  מוטי ברוך  2012 – 2014  לימים מפקד הגיס המטכ"לי נדב פדן  מאי 2014 – יוני 2016  לימים מפקד פיקוד המרכז אמיר אבולעפיה  יוני 2016 – יוני 2017  לימים ראש אגף התכנון עודד בסיוק  יוני 2017 – מאי 2019 לימים ראש אגף המבצעים סער צור  מאי 2019 – 1 באוגוסט 2021  לימים מפקד מערך התמרון ומפקד הגיס הצפוני נדב לוטן  1 באוגוסט 2021 – 20 בספטמבר 2023 לימים מפקד זרוע היבשה ומפקד הגיס המטכ"לי  איציק כהן  20 בספטמבר 2023 – 6 באפריל 2025 מפקד האוגדה במלחמת חרבות ברזל, לימים ראש אגף המבצעיםשגיב דהן6 באפריל 2025 – מכהןמפקד האוגדה במלחמת חרבות ברזל

קישורים חיצוניים

 .
 .

  עוצבת הפלדה באימון במעמד שר הביטחון משה דיין, הרמטכ"ל חיים בר-לב ומפקד האוגדה אברהם אדן. יומני גבע, נובמבר 1969 (התחלה 2:35)

  אוגדה 162 במלחמת יום כיפור, סרט בן 3 שעות, בערוץ ארכיון המדינה
  אבשלום קור, באופן מילולי: האלוף איציק כהן פורץ שערי עזה, גלי צה"ל, 3 ביולי 2025

 הערות שוליים 

*
פלדה
קטגוריה:אוגדות פיקוד הדרום